**Beszámoló**

Mágocs Város Képviselő-testületének 2019. január 29-i ülésére.

Tárgy: Tájékoztató a két ülés közötti időben történt eseményekről, tett intézkedésekről,

átruházott hatáskörben hozott döntésekről, határozatok végrehajtásáról.

**Tisztelt Képviselő-testület!**

Tájékoztatási kötelezettségemnek az alábbiakban teszek eleget:

Az előző beszámoló óta az alábbi események, intézkedések történtek:

December hónap az ünnepi készülődéssel és karácsonyi, ádventi programokkal zajlott.

Január 7-én Hortobágyi Antalnét 98., Márkvár Antalnét 92. születésnapja alkalmából köszöntöttük.

Január 10-én a Lépés-Váltás térségi projekt „Hegyháti indító” egyeztető fórumon vettünk részt. A fórum témái voltak: rendezvénynaptár, célcsoportok, összecsúszások elkerülése kapcsán egyeztetés, eddigi tapasztalatok ismertetése, kihívások és pozitív tapasztalatok.

Január 11-én a Kapos-Hegyháti Natúrpark részéről tartottunk konzultációt Kiss Gábor geográfussal a területen található földrajzi elnevezések feltüntetéséről. Képviselő-testületi ülésen külön napirend keretében kell majd a térképen való megjelenésről és az ott feltüntetett földrajzi nevekről döntést hoznunk egy későbbi időpontban.

Ezt követően a Kapos-hegyháti Natúrpark Tájegységi Értéktár Bizottság véleményezésre kerül sor, majd a Földrajzi név Bizottsághoz kerül felterjesztésre.

Mindezek jóváhagyását követően kerülhetnek az egyes elnevezések a natúrparki térképre.

Január 15-én a bölcsőde, óvoda pályázatunk eszközbeszerzési szerződése került aláírásra.

Január 17-én a Baranya megyei Önkormányzat Közgyűlésének meghívására évindító találkozón vettem részt, melyen Madaras Zoltán elnök az új irányvonalak Baranyában című előadását, dr. Mezősi Balázs virtuális erőmű program tájékoztatóját, dr. Sikfői Tamás előadását a gazdaságfejlesztési lehetőségekről, valamint Decsi István előadását a Pécs város nyújtotta gazdaságfejlesztési és befektetési lehetőségekről hallhattuk.

Január 22-én, Sásdon a Nemzeti Művelődési Intézet szervezésében közművelődési szakmai tájékoztató napon vettem részt. A köszöntőket követően tájékoztattak bennünket az új határidőkről és jogszabályi változásokról.

Január 23-án a szegregátum pályázat konzorciumi ülésére került sor, melyen napirendre került a két ülés közötti időszak áttekintése, a személyi feltételek biztosítása, a közösségi programok átgondolása, felzárkóztatási program megvalósításának feltételei, valamint tájékoztató az infra projekről.

**Előző ülésen hozott döntések végrehajtása:**

*235/2018. (XII. 18.) sz. határozat*

Beszámoló a két ülés közötti időben tett intézkedésekről, az átruházott hatáskörben hozott döntésekről, a határozatok végrehajtásáról

További döntést nem igénylő határozat

*236/2018. (XII. 18.) sz. határozat*

Mágocs Városgazdálkodási Kft. felhatalmazása a START Mezőgazdasági program című közfoglalkoztatási pályázat benyújtására és a megtermelt termények felhasználására

A Kft. ügyvezetője az ülésen értesült a döntésről.

*237/2018. (XII. 18.) sz. határozat*

Rezsicsökkentéshez kapcsolódó szerződés a tüzelőanyag kereskedőkkel

A határozat végrehajtása folyamatban van.

*238/2018. (XII. 18.) sz. határozat*

Tájékoztató a pályázatokról

További intézkedést nem igénylő határozat.

*239/2018. (XII. 18.) sz. határozat*

Pannon Televízió kommunikációs ajánlata

A döntésről szóló értesítést az ajánlattevő részére elküldtük.

*240/2018. (XII. 18.) sz. határozat*

Mezőföldvíz Kft. törzstőke emelése és társasági szerződésének módosítása

A szolgáltató értesült a döntésről.

*241/2018. (XII. 18.) sz. határozat*

Mágocsi Római Katolikus Plébánia támogatási kérelme

A kérelmező értesült a döntésről.

*242/2018. (XII. 18.) sz. határozat*

Közterület elnevezésnek véleményezés és munkacsoport létrehozása

A munkacsoport tagjai értesültek a döntésről.

*243/2018. (XII. 18.) sz. határozat*

Mágocs, Dózsa utca 9. számú ingatlan értékesítése

A határozat végrehajtása folyamatban van.

*244/2018. (XII. 18.) sz. határozat*

Defibrillátor akkumulátor és elektróda beszerzése

A határozat végrehajtása folyamatban van.

*245/2018. (XII. 18.) sz. határozat*

2019. évi belső ellenőrzési munkaterv

További intézkedést nem igénylő határozat.

*246/2018. (XII. 18.) sz. határozat*

Hitelfelvétel kezdeményezése a TOP-1.4.1-15-BA1-2016-00005 „Bölcsőde kialakítás és Óvoda fejlesztés Mágocs Városában” c. pályázathoz

A határozat végrehajtása folyamatban van.

*247/2018. (XII. 18.) sz. határozat*

Hitelfelvétel kezdeményezése a TOP-4.3.1-15-BA1-2016-00003 „Élhetőbb lakókörnyezetünkért Mágocson” c. pályázathoz

A határozat végrehajtása folyamatban van.

*248/2018. (XII. 18.) sz. határozat*

Térségi szennyvízberuházás (Mágocs-Bikal) előzetes terveztetése

A határozat végrehajtása folyamatban van.

*249/2018. (XII. 18.) sz. határozat*

Ravatalozó tervek aktualizálása

A határozat végrehajtása folyamatban van.

**Határozati javaslat:**

Mágocs Város Képviselő-testülete a polgármester két ülés közötti időszakban történt eseményekről, intézkedésekről szóló tájékoztatóját, az átruházott hatáskörben hozott döntésekről szóló beszámolóját, valamint a határozatok végrehajtásáról szóló beszámolót tudomásul veszi, elfogadja.

Határidő: azonnal

Felelős: Hőnig Mária polgármester

Mágocs, 2019. január 23.

Hőnig Mária

polgármester